ডাঃ এম এ রকিবের জানাজা আগামীকাল , বাদ আছর | | Sylhet News | সুরমা টাইমস ডাঃ এম এ রকিবের জানাজা আগামীকাল , বাদ আছর – Sylhet News | সুরমা টাইমস
ডাঃ এম এ রকিবের জানাজা আগামীকাল , বাদ আছর
জানুয়ারী ১০, ২০১৮ ১০:২৩ অপরাহ্ন	520 বার পঠিত
সুরমা টাইমস্‌ ডেস্ক ঃঃ সিলেটের বিশিষ্ট চিকিৎসক ডাঃ এম এ রকিবের নামাজে জানাজা আগামী বৃহস্পতিবার বাদ আছর শাহজালাল (রঃ) দরগাহ প্রাঙ্গণে অনুষ্ঠিত হবে। পরে তার লাশ হযরত শাহজালাল (রঃ) দরগাহ কবরস্থানে দাফন করা হবে।
সিলেট হার্ট ফাউন্ডেশন হাসপাতালের পাবলিসিটি সেক্রেটারী আবু তালেব মুরাদ এ তথ্য জানিয়ে বলেন, ডাঃ রকিবের মেয়ে আমেরিকা দেশে ফিরবেন বৃহস্পতিবার সকালে। মেয়ে দেশে ফেরার পর তাকে দাফন করা হবে। এর আগে বুধবার বাদ আছর তার দাফনের সময়সূচি নির্ধারিত ছিল।
সিলেট এম এ জি ওসমানী মেডিকেল কলেজের সাবেক অধ্যক্ষ, আমৃত্যু ন্যাশনাল হার্ট ফাউন্ডেশন সিলেটের সভাপতি এবং সিলেট ডায়াবেটিস হাসপাতালের সভাপতি ডাঃ এম এ রকিব মঙ্গলবার দুপুর ১২টা ৫৫ মিনিটে রাজধানীর ইউনাইটেড হাসপাতালে ইন্তেকাল করেন(ইন্না—রাজিউন)। গুলশান আজাদ মসজিদে মঙ্গলবার বাদ মাগরিব তার প্রথম নামাজে জানাজা অনুষ্ঠিত হয়। লাশ রাতে সিলেটে আনার পর রাখা হয় ডায়াবেটিক হাসপাতালের হিমঘরে।
আগেরঃ কোম্পানিগঞ্জে মাটিচাপায় ফের পাথর শ্রমিক নিহত
পরেরঃ ক্যারিবিয়ান উপকূলে ৭.৮ মাত্রার ভূমিকম্প,